62024TO0257(02)_INF
Определение на Общия съд (първи състав) от 11 ноември 2024 г. —Мазепин/Съвет
(Дело T‑257/24)
„Обща външна политика и политика на сигурност — Ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна — Замразяване на средства — Списък на лицата, образуванията и органите, чиито финансови средства и икономически ресурси се замразяват — Запазване на името на жалбоподателя в списъците — Понятие за свързаност — Член 2, параграф 1, in fine от Решение 2014/145/ОВППС — Понятие за облагодетелстване — Член 2, параграф 1, буква ж) от Решение 2014/145 — Член 3, параграф 1, буква ж) от Регламент (ЕС) № 269/2014 — Грешка в преценката“
1.
Европейски съюз — Съдебен контрол за законосъобразност на актовете на институциите — Ограничителни мерки, приети с оглед на положението в Украйна — Обхват на контрола — Доказване на основателността на мярката — Задължение на компетентния орган на Съюза да докаже при оспорване основателността на съображенията срещу засегнатите лица или образувания — Предходно решение за замразяване на средства, което е отменено — Решение за оставяне в списъка въз основа на същите доказателства без промяна на мотивите — Приложимост на изводите, довели до отмяната на решението, предхождащо решението за оставяне в списъка
(Решение 2014/145/ОВППС на Съвета, изменено с Решение (ОВППС) 2024/847; Регламенти № 269/2014 и 2024/849 на Съвета)
(вж. т. 36, 39—44 и 48—51)
2.
Обща външна политика и политика на сигурност — Ограничителни мерки, приети с оглед на положението в Украйна — Критерии за приемане на ограничителните мерки — Лице, образувание или орган, свързан(о) с лице, включено в приложения към обжалваното решение списък — Понятие за свързаност — Общи интереси
(Решение 2014/145/ОВППС на Съвета, изменено с Решение (ОВППС) 2022/329, член 2, параграф 1; Регламенти на Съвета № 269/2014, член 3, параграф 1, и 2022/330)
(вж. т. 37)
3.
Обща външна политика и политика на сигурност — Ограничителни мерки, приети с оглед на положението в Украйна — Критерии за приемане на ограничителните мерки — Водещи бизнесмени, осъществяващи дейност в Русия, и най-близките членове на техните семейства или други физически лица, които се облагодетелстват от тях — Понятие за ползи — Немалка полза под каквато и да е форма
(Решение 2014/145/ОВППС на Съвета, изменено с Решение (ОВППС) 2023/1094, член 1, параграф 1, буква д) и член 2, параграф 1, буква ж); Регламенти на Съвета № 269/2014, член 3, параграф 1, буква ж), и 2023/1089)
(вж. т. 38)
Диспозитив
1)
Отменя Решение (ОВППС) 2024/847 на Съвета от 12 март 2024 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна, и Регламент за изпълнение (ЕС) 2024/849 на Съвета от 12 март 2024 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна, в частта, в която името на г‑н Никита Дмитриевич Мазепин е запазено в списъка на лицата, образуванията и органите, по отношение на които се прилагат тези ограничителни мерки.
2)
Съветът на Европейския съюз понася направените от него съдебни разноски, както и тези на г‑н Никита Дмитриевич Мазепин, включително тези по обезпечителното производство.